
BRD Agenţia Mureşenilor Braşov

REGULAMENT 
“CORONA FOLK FESTIVAL”

Braşov, 11 – 12 octombrie 2007
Ediţia I

1. ORGANIZATORI, PERIOADA ŞI LOCUL DE DESFĂŞURARE
Asociaţia „Libris Cultural” în parteneriat cu Primăria Municipiului Braşov organizează „Corona Folk Festival” la Teatrul Dramatic „Sică Alexandrescu” (Braşov, Piaţa Teatrului nr. 1), în perioada 11 – 12 octombrie 2007.
2. OBIECTIVE
Festivalul-concurs îşi propune să promoveze muzica folk, să stimuleze valorile interpretative, să descopere şi să lanseze talente autentice precum şi să popularizeze creaţiile acestora.
3. SECŢIUNI
Manifestarea ce se va desfăşura pe parcursul a două zile, va avea două secţiuni :
- Secţiunea I „Concurs” 


     joi 11 octombrie 2007, interval orar 18.00 – 20.00

        „Concurs - Gala Laureaţilor”     vineri 12 octombrie 2007, interval orar 18.00 – 20.00

- Secţiunea II „Recital” 


     joi 11 octombrie 2007, interval orar 20.00 – 22.00
          

              vineri 12 octombrie 2007, interval orar 20.00 – 22.00
4. CONDIŢII DE PARTICIPARE
Festivalul-concurs se adresează tuturor tinerilor cu calităţi componistice şi interpretative, cu vârsta de maxim 40 de ani. Participarea în concurs poate să fie individuală sau în grup.
5. ÎNSCRIERE
Înscrierile se fac pe baza formularului de înscriere.

Pentru înscriere, fiecare candidat va prezenta/trimite un dosar care va conţine:

- copie dupa cartea de identitate;

- formularul de înscriere completat.
Dosarul se poate trimite până la data de 05.10.2007 prin una din următoarele modalităţi:
· prin e-mail la adresa : librisbrasov@yahoo.com;

· prin fax la numărul : 0268/477798;

· prin poştă la adresa : S.C. LIBRIS S.R.L., Librăria „Şt.O.Iosif”, Braşov, str. Mureşenilor, nr. 14, cod 500030, jud. Braşov.

Dosarul se poate depune până la data de 05.10.2007 la Librăria „Şt.O.Iosif”, Braşov, str. Mureşenilor, nr. 14.
6. PRESELECŢIE
În vederea asigurării unei participări care să prezinte un grad ridicat de exigenţă şi competitivitate este organizată o preselectie în data de 11 octombrie 2007, la Teatrul Dramatic „Sică Alexandrescu” (Braşov, Piaţa Teatrului nr. 1), la ora 10.00, în faţa  juriului festivalului-concurs. Neparticiparea la preselecţie atrage după sine neparticiparea la concurs. 

Concurenţii respinşi în etapa de preselecţie nu beneficiază de cazare şi masă din partea organizatorilor.

Cheltuielile de transport nu vor fi suportate de organizatori. 

7. PARTICIPARE LA CONCURS
În urma preselecţiei, vor rămâne în concurs concurenţii stabiliţi de juriu.

Ordinea intrării în concurs se decide prin tragere la sorţi. Concurenţii vor respecta întocmai precizările organizatorilor cu privire la intrarea în concurs şi repetiţii.

După etapa de preselecţie, concurenţii admişi în concurs vor beneficia de cazare şi masă din partea organizatorilor pentru două zile : joi, 11.10.07 şi vineri, 12.10.07.

Cheltuielile de transport nu vor fi suportate de organizatori. 

După prima zi de concurs, vineri 12.10.2007, ora 12.00 va fi anunţată lista de participanţi la Gala Laureaţilor. 

8. REPERTORIU 
Fiecare concurent va avea pregatite pentru preselecţie şi concurs 2 piese muzicale  compoziţie proprie sau prelucrări.

Valoarea şi dificultatea repertoriului, originalitatea interpretării, prezenţa scenică constituie criterii pe care juriul şi organizatorii le consideră de bază în vederea acordării dreptului de participare la concurs.

9. OBLIGAŢIILE PARTICIPANŢILOR
-  Să respecte clauzele Regulamentului de Organizare a festivalului-concurs;

Orice abatere de la această obligaţie, duce automat la eliminarea din concurs, fără drept de apel.

10. OBLIGAŢIILE ORGANIZATORILOR 
- Organizează şi pune la dispoziţie sala de spectacol, spaţiul de repetiţie necesar desfăşurării festivalului-concurs;

- Asigură buna desfaşurare a preselecţiilor şi imparţialitatea acestora;

- Asigură paza şi protecţia la scenă pe toata durata festivalului-concurs, inclusiv pe timpul repetiţiilor;

- Asigură mediatizarea festivalului-concurs la partenerii media;

- Asigură corectitudinea centralizarii voturilor pentru clasamentele finale şi parţiale;

- Asigură premiile.

11. JURIZARE
Juriul festivalului-concurs va avea în componenţa sa personalităţi de marcă ale muzicii româneşti, redactori radio şi din presa scrisă, personalităţi culturale locale etc. Deciziile juriului sunt inatacabile. 

12.  PREMII 
Se vor acorda următoarele premii:
Marele Premiu – 

1200,00 lei
Premiul I  –  

1000,00 lei

Premiul II  –  

  800,00 lei

Premiul III  –  

  500,00 lei

La solicitarea unor sponsori de a oferi premii, organizatorii îşi rezervă dreptul de a comunica modificări în numărul acestora. 
Concurenţii care nu se regăsesc printre premiaţi vor primi diplome de participare. 

Toate diplomele vor fi înmânate concurenţilor pe scenă la Gala Laureaţilor, vineri 12.10.2007.

13. MEDIATIZARE

Festivalul-concurs va fi mediatizat prin campanie de presă : emisiuni radio şi TV, spoturi şi clipuri publicitare, articole în presă (ştiri, interviuri etc.), materiale publicitare etc.
14. SPONSORIZARE

Fondurile necesare festivalului-concurs se pot obţine şi prin colaborarea cu sponsorii. În acest sens, organizatorii sunt deschişi colaborării cu firme şi organizaţii care doresc să se alăture, ca sponsori, realizării acestui festival-concurs.
Informaţii suplimentare despre “Corona Folk Festival” puteţi obţine accesând site-ul : www.libriscultural.ro.








Preşedinte Asociaţia “Libris Cultural”

Virgil Oniţă

